47. ΑΠΟΦΑΣΙΣ ΓΕΝΙΚΟΥ ΓΡΑΜΜΑΤΕΩΣ  ΑΘΛΗΤΙΣΜΟΥ Αριθ.14363 της 7/14 Αυγ. 1975 (ΦΕΚ Β΄ 871) Περί των όρων και προϋποθέσεων εγγραφών, μετεγγραφών ή αποδεσμεύσεων των αθλουμένων ημεδαπών, αλλοδαπών ή ομογενών εν γένει οιουδήποτε κλάδου αθλήσεως, ο χρόνος διενεργείας τούτων, αι προϋποθέσεις, η διαδικασία και τα αρμόδια προς έγκρισιν αυτών όργανα. 1.Έχοντες υπ' όψει τας διατάξεις: α)Του Α.Ν. 397/68 «περί επανασυστάσεως της Γενικής Γραμματείας Αθλητισμού και των αρμοδιοτήτων αυτής». β)Του Ν.Δ. 216/74 «περί συστάσεως Υπουργείου Προεδρίας Κυβερνήσεως». γ)Της παρ. 3 του άρθρου 20 του Ν. 75/75 εν συνδυασμώ προς το άρθρον 67 του αυτού ως άνω Νόμου, «περί οργανώσεως του Εξωσχολικού Αθλητισμού και ρυθμίσεως συναφών θεμάτων». 2.Λαβόντες δε υπ' όψει την υπ' αριθ. 13952/ 1.8.75 απόφασιν του Υφυπουργού Προεδρίας Κυβερνήσεως περί καθορισμού αρμοδιοτήτων του Γενικού Γραμματέως Αθλητισμού, αποφασίζομεν: Α)Καθορίζομεν τας προϋποθέσεις της εγγραφής παντός κλάδου αθλήσεως εις την δύναμιν οιουδήποτε αθλητισμού Σωματείου ως κάτωθι: 1.Οι ποδοσφαιρισταί εγγράφονται εις την δύναμιν ποδοσφαιρικού Σωματείου, συμφώνως προς τους δια των σχετικών διατάξεων των κανονισμών της Ελληνικής Ποδοσφαιρικής Ομοσπονδίας (Ε.Π.Ο.) τασσομένους όρους και προϋποθέσεις. 2.Δια την εγγραφήν αθλητού των λοιπών κλάδων αθλήσεως απαιτούνται: α)Υπογραφή οικείου εντύπου κατά το πρότυπον εκάστης υπερκειμένης Ενώσεως, Συνδέσμου ή Ομοσπονδίας. β)Δύο Φωτογραφίαι. γ)Ηλικία τουλάχιστον 12 ετών, εκτός εάν οι οικείοι διεθνείς κανονισμοί επιτρέπωσι ελάσσονα ηλικίαν. δ)Βεβαίωσις (επί του δελτίου εγγραφής) περί της υγείας του αθλητού παρ' ιατρού (συμφώνως προς τας διατάξεις του άρθρ. 48 του Ν. 75/75). ε)Πιστ/κόν γεννήσεως του αθλητού (ή κεκυρωμένον φωτοαντίγραφαν του Πιστ/κού ή της αστυνομικής ταυτότητος του αθλητού), εφ' όσον ούτος τυγχάνει ανήλικος κάτω των 21 ετών.  στ)Δια τους ανηλίκους μέχρι 14 ετών σύμφωνος γνώμη του πατρός ή του ασκούντος την πατρικήν εξουσίαν ή του επιτρόπου του αθλητού. ζ)Να μην ετύγχανε ή τυγχάνη αθλητής ετέρου Σωματείου του ιδίου κλάδου αθλήσεως της ημεδαπής ή της αλλοδαπής, εκτός εάν συντρέχωσιν αι προϋποθέσεις του κεφαλαίου Β' της παρούσης.  ΓΕΝΙΚΑΙ ΔΙΑΤΑΞΕΙΣ α)Αθλητής αλλοδαπής υπηκοότητος δύναται τηρουμένων των διεθνών κανονισμών να εγγραφή εις την δύναμιν ημεδαπού αθλητικού Σωματείου, αλλ' ουχί ν' αγωνίζεται εις τα εθνικά πρωταθλήματα ή τους Πανελληνίους αγώνας εξαιρουμένων των Κυπρίων υπηκόων, των εκ πατρός αποδεδειγμένως ομογενών ή των εχόντων και την Ελληνικήν υπηκοότητα ομογενών, και τούτων μέχρι δύο καθ' έκαστον πρωτάθλημα. Η ιθαγένεια του πατρός ή του αθλητού αποδεικνύεται μόνον δια Πιστ/κού της οικείας Ελληνικής Αρχής, συνυποβαλλομένου μετά της αιτήσεως εγγραφής. β)Εάν αθλητής υπογράψη δελτίον εγγραφής, μολονότι τυγχάνει εγγεγραμμένος εις την δύναμιν ετέρου Συλλόγου (Μετά τη σελ.646,520)Σελ.646,521 Τεύχος 580–Σελ. 67 159 Εξωσχολική Σωματική Αγωγή 32.Η.δ.47 εις τον αυτόν κλάδον αθλήσεως, η μεν αίτησις εγγραφής απορρίπτεται, ο δε αθλητής τιμωρείται δι' αποφάσεως της δικαστικής επιτροπής, εν ελλείψει δε υπό του Δ.Σ. της οικείας Ενώσεως, Συνδέσμου ή Ομοσπονδίας, δια ποινής αποκλεισμού 3 μηνών από παντός αγώνος ή 10 αγωνιστικών ημερών. γ)Προσβολή του αρχικού δελτίου εγγραφής δια τυπικούς ή ουσιαστικούς λόγους αποκλείεται μετά πάροδον 3ετίας από της εγγραφής του αθλητού εις τα μητρώα της οικείας Ομοσπονδίας. Δια τα ήδη κατατεθειμένα δελτία η τριετής προθεσμία άρχεται από ισχύος παρούσης. Β)Καθορίζομεν τας προϋποθέσεις, διαδικασίαν κ.λπ. δια την χορήγησιν μεταγραφής εις αθλουμένους από τινος Συλλόγου εις έτερον, ως κάτωθι: 1.Προκειμένου περί ποδοσφαιριστών, ως ερρυθμίσθη δια της εγκυκλίου 11877/28.6.75 του Γεν. Γραμματέως Αθλητισμού. 2.Προκειμένου περί αθλητών των λοιπών κλάδων αθλήσεως: α)Εις αθλητήν μη αγωνισθέντα κατά την τελευταίαν προ της καταθέσεως της αιτήσεως μεταγραφής 3ετίαν εις τας εθνικάς ομάδας ανδρών, εφήβων ή παίδων ή μη κατακτήσαντα εις πανελληνίους αγώνας ή πρωταθλήματα Αην έως ΣΤην νίκην ή μη μετασχόντα ομάδος κατακτησάσης Αην έως ΣΤην νίκην εις πανελλήνια ή Εθνικά πρωταθλήματα Αης και Βης Εθνικής κατηγορίας ανδρών, εφήβων ή παίδων, επιτρέπεται μεταγραφή εις έτερον Σωματείον τη συναινέσει του Σωματείου εις την δύναμιν του οποίου ανήκει. β)Εάν το εις ο ανήκει, ο αθλητής της προηγουμένης παραγράφου Σωματείον δεν συναινεί εις την ελευθέραν μεταγραφήν του, είναι δυνατόν να χορηγηθή μεταγραφή εις αυτόν εφ' όσον: (1)Δεν έχρησιμοποιήθη ή δεν κατήλθεν εις αγώνας τουλάχιστον επί 3ετίαν προ της καταθέσεως της αιτήσεώς του. (2)Αποδεικνύη δια παντός νομίμου μέσου λόγους ηθικής τάξεως δικαιολογούντας την μεταγραφήν. (3)Μετώκησε αποδεδειγμένως δι' οικογενειακούς ή σπουδαστικούς ή επαγγελματικούς λόγους εις τον τόπον έθνα το προς μεταγραφήν Σωματείον και απέχοντα πλέον των 50 χιλιομέτρων εκ της έδρας του εις ο ανήκει τοιούτου, η δι' αποδεδειγμένη νέα αυτού εγκατάστασις υπερέβη το χρονικόν διάστημα του έτους. Εις περίπτωσιν επανεγκαταστάσεώς του εις τον αρχικόν τόπον, ο ενδιαφερόμενος αθλητής δικαιούται να μεταγραφή μόνον εις το Σωματείον εξ ου προήλθε. γ)Αθλητής παντός κλάδου αθλήσεως δύναται να μεταγραφή εις οιονδήποτε Σωματείον της αρεσκείας του, εάν το εις ο ανήκει τοιούτον διελύθη ή ανέστειλε την δραστηριότητά του του αθλήματος εις ο επιδίδεται ο ενδιαφερόμενος αθλητής. Ως αναστολή δραστηριότητος δύναται να χαρακτηρισθή και η αφαίρεσις του δικαιώματος της ψήφου του Σωματείου κατά την τακτικήν Γενικήν Συνέλευσιν της οικείας υπερκειμένης Ενώσεως, Συνδέσμου ή Ομοσπονδίας συμφώνως προς τας διατάξεις της παρ. 5 του άρθρου 13 του Ν. 75/75, εφ' όσον ο οικείος κλάδος αθλήσεως είχεν ιδρυθή τουλάχιστον 5 έτη προ της Γεν. Συνελεύσεως, η δε μη συνδρομή των εν άρθρω 13 παρ. 5 προϋποθέσεων οφείλεται εις γεγονότα ανωτάτης βίας. Σελ.646,522 Τεύχος 580–Σελ. 68 δ)Έκαστη Ομοσπονδία δύναται δια του εσωτερικού της κανονισμού ή εν ελλείψει αντιστοίχου εν αυτώ διατάξεως, δι' αποφάσεως του Διοικητικού της Συμβουλίου εφ' άπαξ εκδιδομένης, να ορίση τον μέγιστον αριθμόν των προς επισήμανσιν δελτίων αθλητών των υπολοίπων αποδεσμευομένων. Η αποδέσμευσις θεωρείται ελευθέρα μεταγραφή υποκείμενη εις τους όρους της παρούσης, εκτός εάν ο ούτω αποδεσμευόμενος υπερέβη την ηλικίαν των 30 ετών. ε)Η μεταγραφή παντός αλλοδαπού αθλητού, υπόκειται εις τους όρους των αντιστοίχων διεθνών κανονισμών, των Ελληνικών Νόμων, ως και εις τους περιορισμούς των διατάξεων της παρ. Α-3-α της παρούσης. Ειδικώτερον όμως προκειμένου περί Κυπρίων υπηκόων αθλητών, ανηκόντων εις την δύναμιν Κυπριακών Σωματείων απαγορεύεται πάσα μεταγραφή, πλην εάν συντρέχη η περίπτωσις της παρ. Βγ της παρούσης. στ)Χρονικόν διάστημα εντός του οποίου θα επιτρέπεται η κατάθεσις αιτήσεων μεταγραφής ορίζεται από 10-30 Σεπτεμβρίου εκάστου έτους δια δε τα Σωματεία εκτός της περιοχής τέως Διοικήσεως Πρωτευούσης μέχρι και της 2ας Οκτωβρίου εκάστου έτους. Ο τυχόν μεταγραφόμενος αθλητής δεν δύναται να μετάσχη εις αρξάμενον Πανελλήνιον Πρωτάθλημα οιουδήποτε κλάδου αθλήσεως. ζ)Επί πάσης αιτήσεως μεταγραφής αποφαίνεται 5μελής παρ' εκάστη υπερκειμένη ενώσει, Συνδέσμω ή Ομοσπονδία Επιτροπή, αποτελούμενη εξ ενός αντιπροέδρου της οικείας Ομοσπονδίας ως Προέδρου, του Γεν. Γραμματέως, ή ειδικού Γραμματέως αυτής και τριών αμίσθων φιλάθλων, εχόντων νομικήν κατάρτισιν και μη ανηκόντων από 5ετίας εις την Διοίκησιν οιουδήποτε αθλητικού Σωματείου, Ενώσεως, Συνδέσμου ή Ομοσπονδίας. Αι αποφάσεις της Επιτροπής επικυρούνται υποχρεωτικώς υπό του Δ.Σ. της οικείας Ομοσπονδίας, κατά της αποφάσεως του οποίου επιτρέπεται προσφυγή ενώπιον του ΑΣΕΑΔ κατά τους όρους και την διαδικασίαν των άρθρων 38-41 του Ν. 75/75. η)Κατά πάσαν περίπτωσιν η Επιτροπή της προηγουμένης παραγράφου δύναται, εάν δεν απορρίψη την σχετικήν αίτησιν, ν' αποδεχθή ταύτην επιβάλλουσα ή όχι, ποινήν αποκλεισμού μέχρις 12 μηνών, δεόντως ήτιολογημένην. Εάν συνάγεται ή διαφαίνεται πιθανότης οιασδήποτε συναλλαγής, η Επιτροπή οφείλει ν' απορρίψη την αίτησιν.  θ)Το Δ.Σ. εκάστης Ενώσεως, Συνδέσμου ή Ομοσπονδίας δύναται να καθορίζη συμπληρωματικάς λεπτομερείας εφ' όσον αμέσως ή εμμέσως δεν αντίκειται ή δεν καταστρατηγούν την παρούσαν απόφασιν. ι)Όπου εν τη παρούση αναγράφεται ανήρ αθλητής εννοείται, και αθλήτρια, έφηβος εννοείται και νεάνις, παις εννοείται και κορασίς, κατά τας παρ' εκάστη Ενώσει, Συνδέσμω ή Ομοσπονδία καθιερωμένας διακρίσεις.  ια)Η ισχύς της παρούσης άρχεται από της δημοσιεύσεως αυτής εις την Εφημερίδα της Κυβερνήσεως.  Η παρούσα δημοσιευθήτω δια της Εφημερίδος, της Κυβερνήσεως. 160 32.Η.δ.47 Εξωσχολική Σωματική Αγωγή